text: Anders W. Berthelsen hjem til Kolding
  23 september 2011 kl. 16.06
  Anders W. Berthelsen vender hjem til Kolding - dog kun for et smut. I aften medvirker han i et show på Mungo Park i Kolding.
  "Kolding Tonight" hedder det show, som opføres på teatret Mungo Park i Kolding i aften.
  Det er lokale kræfter, teatrets ensemble og Anders W. Berthelsen med venner, der optræder med vidt forskellige indslag.
  Anders W. Berthelsen er vokset op i Kolding.
  Alle genrer kan opleves: Fra stand-up og ballet til modeshow, musik, tryllekunst, revy, oplæsning og sang. Plus det løse.
  Intet er planlagt på forhånd.
  